khistorydata/jeongjo-sjw-relations huggingface dataset:
정조 21년
釋菜參班幼學應製御考榜詩二中幼學李台升父瑞彪三中幼學金周默父聖球金鎭聲父迪基三下幼學崔粹臨父宗斗宋翼祥父瑋明嚴琦父慶遐李奎鉉父在學趙原永父鎭宜生父鎭寬尹永喆父弘鎭生父寅鎭洪集圭父元燮白漢鎭父東協尹基東父得霖李建永父國重草三下幼學鄭垠父履華韓命世父百規尹爾烈父遠東韓顯世父後殷生父後賢薛榮父紹儒尹必基父光賓尹箕烈父魯東金履疇父象行生父獻行尹應漢父弼秉崔榦父鴻來尹耆烈父魯東李在咸父章祜次上幼學韓世洙父錫祜金圭輔父錫采任百謙父厚常蔡民永父弘升文聲駿父斯懿李基栽父尙度金昌始父舜瑞金信亨父福遙李相駿父明復生父明翼朴縉榮父根柳晉逵父匡國金慶茂父聖桂生父聖彬洪百猷父致升任存常父希稷鄭奎和父鴻漸洪勝圭父元燮李龜錫父榮逵金履剛父穆任百豐父厚常尹行建父㬦李惟慶父圾柳井均父煥德生父煥章南成老父東善金履疇父獻行崔應國父道承林昇運父德躋韓在濂父錫祜業儒申匡一父曮幼學閔宜洙父鎭廣南星煥父宗柱洪穉圭父元燮睦景中父祖煥趙萬永父鎭寬尹緯烈父毅東賦三上一幼學崔漢翼父壽亨三上幼學金箕殷父相儀李東耆父鼎濟三中一幼學金箕明父相儼三中二幼學李重容父東迪草三中幼學朴柱煥父漢杰張至詠父建禹夏永父鼎台生父鼎瑞三下幼學李漢榮父渠星韓錫勛父德儉崔邦璿父守憲朴宗珏父㜈源李一榮父集斗柳漢根父誨草三下幼學尹羽成父孝大李養德父世泰申恪父景素李載完父獻儒李冕熙父謙彬尹鼎烈父耆東金樂珩父基一徐有穀父翼修李若珠父台鉉韓用弼父晩裕李晩祿父觀彙李觀進父性臣金升淵父鎰洪默淵父景顔李鍾運父永淳李昹徽父廷喆許父䆃李儒晩父重運李學海父宅夏次上幼學金鏐父載斗金國彦父采成權曄父得仁李禮延父祉膺李光漢父實朴時協父應煥權五應父浩性李坤載父奎彦生父奎顯韓通裕父光肇沈㬇父禧李弼熙父復彬生父漢相金鎔父載恒尹致臣父祐烈生父祖烈崔厚灝父斗仁黃仁素父槃李二燁父宗柱李粹淵父義祿許渼父曙李慶漢父觀鳳林頤鎭父蓍喆李秉祜父普讓沈益之父鎔白鎭恒父時鳳宋天圭父煥宰李正榮父集勛生父集星金箕詢父相儀李時淵父義簡生父義玄朴長復父道敏洪樂衍父聖漢許沃父傪洪世榮父樂命生父樂恒曺克明父文樞李義定父師中曺允休父禹範姜運圭父文岳李榘善父昌源黃仁緝父櫽金義協父樂洙尹永明父五應韓用燁父得樞徐有恂父迨修生父退修徐有幹父晦修申紹父大呂宋文爟父億休生父彦休尹翼成父孝大韓用鏶父大裕鄭載均父彦輝田父光沃徐萬修父命臣兪漢光父彦莘金文玉父潤澤李運英父彦一趙亨基父道宇趙顯文父有慶金在中父命祿韓用鉉父大裕金克用父亨喆沈鈁父商賢柳仁根父誼嚴耋父思憲嚴燾父思勉生父思憲具㿘父允斌蔡東耆父祉永趙雲躋父應鎭生父禧鎭朴光魯父實具義元父序朴志浩父鎭國鄭世喬父履綏閔永爀父百謙御題聞其言與之酒而爲之歌詩幼學李台升二中九宇李生李生爲君歌囉囉君且停盃聽我歌我有美酒酒似河對君不飮我歌何太行山下水南坡中有小屋如鷄窠山之窈深者多盤陀水之紆曲者多淸波不有碩人來婆娑懸猿斷壑空嵯峩李生獨能超俗科丘樊素守蔭綠蘿早歲翻然脫綺羅脩眉偃蹇掃轗軻明月在衣袉白雲宿庭柯經濟寄巖阿生涯拾蛙蝌竹杖芒鞋靑蒻簑此外快事復孰多生逢聖明世太和文而伊傅武牧頗春風紫綬腰半拕洛陽陌上鳴玉珂泡花影事歸忽俄十載空負溪禽訶風霜之所跌蹉日月之所消磨少壯志氣俱無那雪滿簪時霜滿靴巢父磯頭蒼石磻孟嘗門前流水過老吾不堪頭髮皤感君豪語發淸哦志士可以脫沈痾夸夫可以塵累劘石扉深處第簷矬長歌短歌歌呵呵欲成腔曲奈微酡賦同題幼學崔漢翼三上一碩人邁兮考槃孰與酒而寤歌儀食藿於縶駒和伐木於嚶鳥沽我又其唱我壯爾言而許之洵其志之可尙豈此行之無贈我及多於奇士每與之而酬唱悲燕趙而送董托麴蘖而歸廖東之盤兮夕餞子將隱而何語瞻傅麴而任他聽商芝而起思回長樂之聽鍾筮衡門之樂飢壼中天子勝地咏雲霞而云歸中祖筵而蹶然壯哉言其起予雖王侯之不事亦丈夫之當爲需世才而賁邱巢亦隱於堯時吾其友而永嘆愛之何而贈之澆子胸而卽酒永吾言而惟歌陽關路而孰進郢中雪而宜和摻征裾而不發我則唱而君飮嶺雲遏而唱一蘿月來而成三聲緩節兮擊壼其有思而無巡人豈見於曲終子應發於壼乾泉其釀而月弄不亦樂乎盤土何須催於唱驪願莫停乎斟蟻引箕瓢而可吸望富磯而宜歈須盡醉於永夕無此歌於明朝吾儕亦其有志幸躬逢於明時歌鹿鳴而且來躡靑雲而將遊今吾子之曰歸悵余心而結貽釣於水兮採山亦男兒之快事臨風怳其浩歌子能知夫此意偉韓子之贈愿酹余酒而長歌
정조 21년
丁巳八月初八日辰時上御熙政堂諸承旨持公事入侍入格儒生同爲入侍時行都承旨趙鎭寬行左承旨李益運行右承旨金履翼左副承旨李勉兢右副承旨宋銓同副承旨李肇源假注書具得魯李允謙記注官金良倜記事官吳泰曾一提學鄭民始原任直提學徐龍輔二直提學李晩秀原任直閣金祖淳檢校直閣金勉柱以次進伏入格儒生幼學李台升崔漢翼等以次入就拜位訖民始曰日間聖體若何上曰一樣矣民始曰王大殿氣候何如上曰一樣矣民始曰惠慶宮氣候何如上曰一樣矣上曰舟橋之編造今至何境也民始曰西邊則幾皆造成而江水比春冬愈晠故三十六隻似有不足之慮當以二隻加給爲計矣上曰各房公事皆入之敎民始曰昨日爲幼學應製而釋菜到記中抄出幼學則想不過十數人而及其捧券也已爲三百餘張此非始料所及也卿旣入來與二直提學等看檢賞格冊子則承旨翰注繕寫命除筆墨則使閣吏無遺封裹仍命鎭寬等定數儒生榜分等賞典上曰儒生以次進前儒生李台升等以次進奏姓名上曰詩入格人先爲施賞而拜跪一如禮儀整齊爲之事泮長申飭鎭寬承命申飭命泰曾呼直赴人新來給分人則自內閣各給直赴帖事分付命書傳敎曰釋菜參班幼學應製詩二中居首幼學李台升賦三上居首幼學崔漢翼竝直赴會試之次詩三中幼學金周默金鎭聲賦三上金箕殷李東耆各給二分賦三中幼學金箕明李重容朴柱煥張至詠禹夏永各級一分詩三下幼學崔臨等十一人賦三下幼學李漢榮等六人詩草三下幼學鄭垠等十二人賦草三下幼學尹羽成等十九人詩次上幼學韓在朱等三十四人賦次上幼學金繆等六十九人各內賜冊子筆墨分等施賞會試與給分以監試捧傳旨又敎曰詩賦三下則各賜陸奏約選一件草三下則各賜奎章全韻一件施賞訖命儒生先退民始曰本營右司把摠隨駕詣華城後當率領外營右司軍兵矣方色旗幟等物皆爲持往乎上曰依此爲之民始曰鷗浦少駐處無一將臣之環衛者事甚疎忽矣上曰本營將臣之環衛一款不入於節目中耶民始曰節目中無此一款矣上曰本營大將則作門外札駐事兵曹節目中改付標而駕後禁軍亦爲入來環衛事節目中改修正可也以此分付命民始等先退命書公事判付訖仍命退承史以次退出
정조 21년
丁巳八月初八日辰時上御重熙堂左副承旨入侍時左副承旨李勉兢假注書李允謙記注官金良周記事官吳泰曾以次進伏訖上曰同副承旨入侍賤臣承命出傳同副承旨李肇源進伏上曰入格儒生待令者幾人肇源曰百二十人待令而其餘則姑未入來矣敎勉兢曰昨日口招判付內承旨毫無罪端云云而實則承旨亦豈無罪也今番陵幸必須盡心兵房替勞隨處爲之然後可贖今番之罪也命書傳敎曰諸承旨持公事入侍仍命退承史以次退出
정조 21년
丁巳八月初八日午時上御重熙堂同副承旨入侍時同副承旨李肇源假注書李允謙記注官金良倜記事官吳泰曾以次進伏訖上曰今番應製入格人果皆實才云耶肇源曰李台升卽李瑞彪之子也昨年爲壯元於李晩秀陞補自有名稱云矣上曰其中金周默年太淺文亦未成似不若渠兄矣肇源曰金箕殷兄弟俱爲入格而金相任之兄弟叔姪工夫篤實擧皆實才云矣上曰金相任之文近則甚消鑠第年來厚被作成之恩矣肇源曰然矣上曰自今以後文廟祭享必無幼學執事不足之歎矣肇源曰儒生言內自今以後春秋到記必用釋菜擧案云矣上曰李在咸之爲人少無如何今番入侍也感淚交橫天性本善故然耳肇源曰本性則至順而爲外邪所祟故近有所云云矣上曰昨日以照訖講事傳敎以後士子輩以爲如何肇源曰昨日傳敎出後不無解弛之慮外論亦甚容易或有玉石混入之慮矣上曰此豈成說乎此則史官知之母令狼藉爲之文義則申之以孝悌愛敬之說優游反覆發問論難見其答對之辭自可知其所存然則亦豈不易而難乎以此爲準可也仍命退承史以次退出
정조 21년
行都承旨趙鎭寬奉審進去行左承旨洪仁浩坐直行右承旨李益運奉審進去行左副承旨金履翼坐直右副承旨李勉兢坐同副承旨宋銓坐注書柳遠鳴病一員未差假注書具得魯仕李允謙仕直事變假注書許珩仕
정조 21년
傳于宋銓曰同副承旨持入侍
정조 21년
傳于宋銓曰當該承旨遞差前望單子入之待下批牌招察任
정조 21년
承旨前望單子入之洪仁浩落點
정조 21년
洪仁浩以備邊司言啓曰秋夕在近而侍從多有罷散者祭官難以分排云在前如此之時連有請敍之規矣侍從堂上堂下違牌坐罷人員竝爲敍用令該曹口傳付軍職何如傳曰允卿宰罷散人亦爲敍用可也
정조 21년
兵曹口傳政事大護軍徐鼎修副護軍李肇源副司果趙德潤鄭魯榮蔡趾永竝單付
정조 21년
傳于李勉兢曰今聞承宣言吏曹隨駕官以兩司未備不得書入云在外及未肅拜未署經受由者山林外許遞前望單子入之
정조 21년
臺諫前望單子入之大司諫閔台爀執義李基讓持平朴宗京正言鄭彦仁落點
정조 21년
傳于李勉兢曰別隨駕將臣以禁將改付標留營則前御將李漢豐權察臨時牌招聽傳敎出還宮時至江頭領軍禁將仍爲領率而渡津後軍兵還營時及回鑾時皆以中軍代領往來事分付
정조 21년
禁府啓目向前尹弘心旣有令本道嚴覈狀聞之命待査啓啓下稟處何如啓囚供與臺疏不但相左前伯旣決其訟云此時嶺南民事推捉之弊亦不可不念問于前道伯議處爲良如敎
정조 21년
丁巳八月初九日辰時上御誠正閣諸承旨持公事入侍時行都承旨趙鎭寬行左承旨李益運行右承旨金履翼左副承旨李勉兢右副承旨宋銓同副承旨李肇源假注書具得魯李允謙記事官吳泰曾金履永檢校待敎沈象奎以次進伏訖上敎履永曰嶺南年事何如云也履永曰臣所經邑則大邱仁同俱未免歉矣上曰右道比左道尤甚而玄風昌寧最尤甚云矣玄風倅則張錫胤也而昌寧倅則誰也益運曰昌寧倅則李田秀也上曰河陽年事何如云也履永曰河陽不過七面而亦未免歉云矣上曰嶺南年事比諸壬子甲寅則物論以爲如何益運曰慶尙監司狀啓亦以爲已判穴農云然則似不至如壬子甲寅之慘歉矣上曰何爲而然也五十日不雨而寧或不至如壬子甲寅之理乎勉兢曰辛亥年臣待罪榮川時見有大豐處或有慘歉處今年嶺南年事恰似辛亥年矣上曰古亦有面里分等之事而謄錄亦載尤甚尤尤甚之邑面里分等者然未可知者此也今番掌試試官之變通亦出於民邑省弊之意諸議皆以爲便好大臣亦云好道理而向來齋殿入侍也聞大臣言則前日之便好云者今則曰不便云未知何爲而然也第文試邑旣已變通則武試邑亦何不從便爲之也無識武夫之憑藉作弊罔有紀極此亦不可不變通也益運曰掌試旣已變通而所謂都試之弊亦甚不些以臣愚見最爲不緊者此也上曰愍懷墓歷臨時祭物以酒果精備而典祀官亦爲待令事分付上曰各房公事入之命分書判付訖仍命退諸臣以次退出
정조 21년
丁巳八月初九日辰時上御重熙堂同副承旨入侍時同副承旨李肇源假注書具得魯記事官吳泰曾金履永以次進伏訖上命肇源書公事判付訖上敎履永曰爾自嶺南來沿路及隣境所聞見處年事果何如履永曰通一路而論之則恐未免凶荒而其中近山峽饒水根處非但免凶或得稍實至於沿野諸邑大不及近山之地而亦間有瀦澤灌漑之利豐熟者往往有之大抵一邑之中豐歉不齊一坪之內榮枯顯殊畢竟俵災之政似難免虛實之相蒙矣上命退承史以次退出
정조 21년
丁巳八月初九日午時上御便殿左承旨入侍時行左承旨洪仁浩假注書具得魯記事官吳泰曾金履永以次進伏訖上命書公事判付訖上曰壯勇大將入侍賤臣承命出傳與壯勇大將鄭民始偕入進伏訖民始曰日氣淸和聖體若何上曰一樣矣上曰今日以本宮秋奉審進去乎民始曰然矣民始曰壯勇外使待令於何信地乎上曰鳩浦祗待可也民始曰今番行幸時水剌每器不爲兼品磨鍊爲敎矣臣實欽仰聖德之不暇而器數不多品不兼設何以進御乎多日動駕之中恐有損於玉體臣不勝悶迫之至矣上曰余於飮食不知爲難常御者亦不過如此矣仍命退諸臣以次退出
정조 21년
行都承旨趙鎭寬病行左承旨洪仁浩坐行右承旨李益運坐行左副承旨金履翼坐右副承旨李勉兢坐直同副承旨宋銓坐直注書柳遠鳴病一員未差假注書具得魯仕李允謙仕直事變假注書許珩仕
정조 21년
藥房副提調金履翼啓曰伏未審日間聖體若何寢睡水剌之節何如臣率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 21년
李益運啓曰備邊司郞廳來言今日賓廳日次而太上皇帝聖節望闕禮習儀相値不得來會云矣敢啓傳曰知道
정조 21년
傳于金履翼曰提調不爲仕進許遞前望單子入之
정조 21년
臣仁浩今日太上皇帝聖節望闕禮習儀進去下直之意敢啓傳曰知道
정조 21년
李益運以都摠府言啓曰今日入直內三廳武兼禁軍及軍兵等當爲中日習射而太上皇帝聖節望闕禮習儀相値不得爲之之意敢啓傳曰知道
정조 21년
照訖一所試官林漢浩有頉代副司果李遇濟二所試官李羲甲有頉代校理李顯默四所試官尹行直有頉代司成尹羽烈
정조 21년
司諫金孝眞啓曰新除授正言鄭彦仁時在京畿仁川地請斯速乘馹上來事下諭答曰依啓
정조 21년
行都承旨趙鎭寬成均館進去行左承旨洪仁浩坐行右承旨李益運坐行左副承旨金履翼坐直右副承旨李勉兢坐同副承旨宋銓坐直注書柳遠鳴病一員未差假注書具得魯仕李允謙仕直事變假注書許珩仕
정조 21년
傳于宋銓曰加差假注書徐俊輔減下洪奭周差下
정조 21년
內醫院提調前望單子入之李時秀落點
정조 21년
金履翼啓曰因檢閱吳泰曾所啓以照訖講不榜謄番事有試官及四館官員處令政院査實勘罪事命下矣問于四館所則前同成均李秉鼎講試檢察之時使泮吏錄出不栍人姓名爲憑照之地而各司吏輩自下傳謄云照訖至嚴元無傳謄之例而緣此居不人抄錄以致謄翻傳播之境事未前聞誠極駭然從重推考何如傳曰允
정조 21년
宋銓以兵曹言啓曰今此秋夕祭獻官執事中時無職名人員令該曹口傳付軍職何如傳曰允
정조 21년
李益運以兵曹言啓曰忠翊衛將閔愿身病猝重時月之內無望供職呈狀乞遞輪番之任不可久曠改差何如傳曰允
정조 21년
以兵曹監軍單子傳于李益運曰前佐郞鄭文始仍任
정조 21년
有政吏批判書閔鍾顯進參判徐邁修進參議魚用謙進同副承旨宋銓進以金達淳爲大司諫鄭㝡成爲掌樂正
정조 21년
兵批判書李祖源進參判柳誼入直參議李文會病參知尹致性病行右承旨李益運進兼都正李漢豐五衛將金最煥李魯植忠翊將李海範忠壯將洪昌猷都摠經歷柳可源大護軍崔夢嵒加設宣傳官李石求竝單寸兵曹再政以安橚爲慶尙右兵使
정조 21년
以大司諫金達淳牌不進罷職傳旨傳于李勉兢曰只推
정조 21년
兵曹佐郞鄭文始仍任事承傳
정조 21년
宋銓以兵曹言啓曰今此宗廟各陵殿宮園墓秋夕祭獻官執事當爲磨鍊以入而除老病公故實無推移排比之路依近例刑官及司饔院官員通融塡差年六十以上人亦爲塡差以入之意敢啓傳曰知道
정조 21년
金履翼以奉常寺都提調提調意啓曰祭享所用秋等中脯三百四十貼今八月十一日畢造而所入牛隻爲三十四首矣進上看品中脯二貼依定式封進之意敢啓傳曰知道
정조 21년
李益運以舟橋司言啓曰舟橋排設今日畢役之意敢啓傳曰知道
정조 21년
李勉兢以義禁府言啓曰頃因忠淸監司韓用和査啓靑陽前縣監黃道源待待命拿囚事命下矣黃道源今已上來待命拿囚之意敢啓傳曰知道
정조 21년
丁巳八月十一日辰時上御重熙堂右承旨入侍時行右承旨李益運假注書李允謙記事官吳泰曾金履永以次進伏訖上敎泰曾曰汝與洪奭周往照訖講所限十三日捧講而今番則儒生單子勿令試官見之命書傳敎曰諫長聞有實病許遞政官牌招開政差出待下批牌招隨駕官單子更爲修正益運曰禮曹秋夕物膳單子十五日當封進而動駕相値十三日前期封進乎上曰依爲之事分付仍命退承史以次退出
정조 21년
行都承旨趙鎭寬成均館進去行左承旨洪仁浩坐行右承旨李益運坐行左副承旨金履翼坐直右副承旨李勉兢坐直同副承旨宋銓坐注書柳鳴遠病一員未差假注書具得魯仕李允謙仕直事變假注書許珩仕
정조 21년
金履翼啓曰明日太上皇帝聖節望闕禮依例爲之之意敢啓傳曰知道
정조 21년
金履翼啓曰今此行幸時本院印信當爲齎去禮曹印信一顆留院時取用何如傳曰允
정조 21년
同成均前望單子入之徐邁修落點
정조 21년
李益運以兵曹言啓曰今此行幸時左邊捕盜大將柳孝源以禁軍別將隨駕右邊捕盜大將李得濟以善騎別將隨駕矣在前此如此之時有曾經捕將權察之例回鑾間留營前御營大將李漢豐姑令權察何如傳曰允
정조 21년
李益運啓曰因兵曹草記今此行幸時左邊捕盜大將柳孝源以禁軍別將隨駕右邊捕盜大將李得濟以善騎別將隨駕在前如此之時有曾經捕將權察之例回鑾間留營前御營大將李漢豐姑令權察事允下矣卽爲牌招聽傳敎何如傳曰允
정조 21년
金履翼以禮曹言啓曰卽接昭寧園守奉官所報則今此秋夕祭享時兩官當爲備員將事而守奉官成時柱以身病呈旬下鄕未及上來云莫重祭享兩官不可不備守奉官成時柱改差其代令該曹口傳差出以爲備員將事之地何如傳曰先正家人豈可無端作散令該曹口傳相換使之備員可也
정조 21년
吏曹口傳政事昭寧園守奉官成時柱與繕工監假監役官宋翼著相換
정조 21년
宋銓以吏曹言啓曰今日口傳政昭寧園守奉官成時柱與繕工監假監役官宋翼著相換而翼著以柴場監刈事日前已爲下去矣臣之矇未覺察有此擬入不勝萬萬惶恐而相換望筒勿施更爲擬入何如傳曰卿則推考望筒改付標可也
정조 21년
領府事洪樂性疏曰伏以陵園拜謁吉日在邇霜露之感冞篤羹墻之慕將伸區區欽仰庸有其極伏念臣旣忝保護之職兼叨本營之任固宜陪扈粗伸官守之責而衰癃沈痼日增月劇而最是昏眩之症無時發作宛轉床席殆無省識以此症狀萬無自力於從班之望當此六日行幸之時大小臣工莫不奔走而臣獨偃息私次晏然自在義分之虧損情禮之癈乖私心悚惶固無可言而況臣所帶兩任俱非閑漫實係緊重尤不可緣臣老病一任虛縻使起居之班提擧未備扈駕之營總察有曠也審矣伏乞聖明深軫國體之不宜苟簡軍制之不宜疎略亟命許遞臣藥院壯勇營之任仍治臣瘝曠瀆擾之罪以備重任以安賤分千萬幸甚云云答曰省箚具悉卿懇古例大臣之在鄕者仍帶多年保護之任猶然況他司乎卿其安心仍傳于金履翼曰此批答遣史官傳諭
정조 21년
丁巳八月十二日午時上御便殿左承旨入侍時行左承旨洪仁浩假注書具得魯記注官金良倜記事官金履永以次進伏訖上曰戶判爲顯隆園秋夕祭獻官香祝則大祝齎往大祝如已下往園官齎往事分付仍命書傳敎曰顯隆園秋夕祭獻官以戶判爲之戶判以整理使出去自安山郡直詣園所行祀後持餕餘仍留典祀廳待詣園親呈香祝則大祝先爲齎往事分付此意亦爲下諭于整理使仁浩曰照訖講試所泮堂當爲進去檢飭而同成均金文淳兼大司成趙鎭寬當爲隨駕同成均沈煥之有實故無以進去檢飭何以爲之乎上曰同成均竝許遞前望單子入之待下批牌招察任可也仍命退
정조 21년
行都承旨趙鎭寬坐行左承旨洪仁浩坐行右承旨李益運坐直行左副承旨金履翼坐直右副承旨李勉兢坐同副承旨宋銓坐注書柳遠鳴病一員未差假注書具得魯仕李允謙仕直事變假注書許珩仕
정조 21년
李益運以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 21년
傳于洪仁浩曰戶房承旨入侍
정조 21년
李益運以備邊司留都大臣意啓曰留都摘奸事體至重本司郞廳中可合相換者他司相換事命下矣郞廳副司果李秉德都摠都事閔植口傳相換之意分付兵曹何如傳曰自本司相換可也
정조 21년
備邊司郞廳李秉德都摠都事閔植相換
정조 21년
以前寧邊府使徐榮輔遞來肅拜單子傳于李勉兢曰入侍
정조 21년
有政吏批判書閔鍾顯進參判徐邁修成均館照訖講試所進參議魚用謙進右副承旨李勉兢進以白光澤爲全羅都事洪樂游爲書狀官韓永逵爲保寧縣監
정조 21년
兵批判書李祖源進參判柳誼病參議李文會入直參知尹致性病行右承旨李益運進以柳鎭琡爲忠淸水使曺命集爲忠州營將鄭泰宗爲德津萬戶護軍閔台爀副護軍李尙謙洪仁默副司直鄭觀輝竝單付
정조 21년
吏曹昭寧園守奉官成時柱繕工監監役官朴魯榮相換
정조 21년
二所照訖講試官趙得永有頉代副司果權晙三所照訖講試官申龜朝有頉代宋知濂改付標
정조 21년
李益運以壯勇營言啓曰集禮門入直事體不輕而本營軍兵隨駕外餘軍數少不可無變通矣以訓鍊都監軍餉色入直軍二十名各別抄擇使之入直於集禮門而以西營入直軍二十名移直軍餉色事伏承筵敎以此意分付訓局使之依此擧行何如傳曰允
정조 21년
李益運以御營廳言啓曰今此章陵顯隆園行幸時東營入直步軍以訓局餘軍前期一日替代事自兵曹節目啓下矣今十四日東營入直將官步軍待標信與訓局餘軍替代出用而還宮後還爲替直之意敢啓傳曰知道
정조 21년
李益運以訓鍊都監言啓曰謹依壯勇營草記批旨軍餉色入直軍二十名各別抄擇明日爲始入直於集禮門軍餉色入直以西營軍五十名中二十名除出移直而竝待標信擧行之意敢啓傳曰知道除標信擧行可也
정조 21년
金履翼以禮曹言啓曰卽接奎章閣移文則今丁巳八月釋菜參班幼學應製御考恩賜監試初試給二分幼學金周默金鎭聲金箕殷李東耆等四人監試初試給一分幼學金箕明李重容朴柱煥張至詠禹夏永等五人許赴於今此監試初試之意啓稟蒙允事移文而四館所牒報內今丁巳三月三日製入格幼學徐沃修監試初試給二分幼學權中泰徐有濩朴宗儀沈鐫鄭鴻慶呂仁永李馝竝監試初試給一分事命下而依例許赴事報來矣御考恩賜給分幼學金周默等九人試考給分幼學徐沃修等八人依例許赴於今此式年監試初試較藝等第之意分付何如傳曰允
정조 21년
李益運以整理儀軌廳定例堂上意啓曰今此章陵顯隆園行幸時隨駕各營各司員役以下所佩掌標區別衛內外依例頒給而自華城境以後準此施行事嚴飭分付之意敢啓傳曰知道
정조 21년
以慶尙監司李亨元狀啓七月令藥材限內不得封進惶恐待罪事傳于金履翼曰勿待罪事回諭
정조 21년
丁巳八月十三日辰時上御重熙堂禮房承旨入侍時行左副承旨金履翼假注書李允謙記事官金景煥記事官金履永以次進伏訖上曰右副承旨入侍上曰他承旨入侍上曰左承旨入侍竝出榻敎賤臣承命出傳右副承旨李勉兢同副承旨宋銓行左承旨洪仁浩以次進伏訖上曰昨日坐直何承旨爲之乎勉兢曰臣與左副承旨爲之矣命書傳敎曰承旨馳詣明陵奉審摘奸局內諸陵一體奉審仍詣昌陵弘陵奉審禧陵孝陵昭顯墓亦無異於局內一體奉審以來仍敎履翼勉兢等曰兩承宣分詣各陵奉審後今日內復命可也而明陵奉審時祭物祭器各別精潔洗滌措備之意嚴飭仁浩曰今番行幸時西班隨駕人以行護軍李書九啓下矣因特敎將臣一員雖以別隨駕進參西班隨駕單子所當更爲啓下而尙不修入致勤提敎事甚未安兵曹判書李祖源推考原單子改修正以入何如上曰依爲之出擧條上曰吏刑換房出榻敎仍命退承史以次退出
정조 21년
丁巳八月十三日巳時上御重熙堂都承旨入侍時行都承旨趙鎭寬假注書具得魯記事官金景煥金履永以次進伏訖上曰愍懷墓歷臨姑不出令而祭物則初以酒果預備以待爲敎矣更以親祭祭物如式精備之意招致奉常寺久任官分付可也上曰今番越講者已爲千餘人乎鎭寬曰然矣居不亦爲百餘人而擧子紛踏未入來者或踰垣方應講者或爭先士習甚駭然矣三代之法降自秦漢無幾存焉而至於鄕貢漢唐宋亦倣而行之今亦略倣古法外則各自鄕邑京則自漢城府選士之有實才者錄名報于禮曹以爲應試之地則古法庶可以行矣士習亦可以正矣上曰選士豈不知爲美規而居今之世行古之法豈易然哉近日士習則誠極慨然矣鎭寬曰臣方待罪廚院適因言端有所稟達者矣凡幸行經宿之所自地方官進排御供物膳故本院提調先期進詣此是應行之古法而先朝庚午溫幸時以省弊之聖意有供上物種自本院捧入自水剌間馱送之敎而我殿下所以遵而行之者也但此省減係是特恩而外邑不知看作常事此豈道義之所敢安哉此後如値陵園行幸之時則每自本院草記稟定以爲行會畿營之地恐宜臣非敢謂舊例之必復祗欲使外邑知供上之常節本自如此故敢此仰達矣上曰卿言出於尊事體雖不許其進排竝與草記而何必禁之乎出擧條仍命退承史以次退出
정조 21년
丁巳八月十三日午時上御便殿軍士房承旨入侍來待諸臣同爲入侍時行右承旨李益運假注書李允謙記注官金景煥記事官金履永壯勇大將鄭民始京畿監司李在學原任直閣徐龍輔以次進伏訖民始曰日間聖體若何上曰近以滯症爲苦矣民始曰臣不勝區區伏慮而臣未敢知痰滯而然乎上曰必是痰滯也上曰六日動駕未知何以爲之而念間放船然後可賃渠輩私卜第晩炎如此雨意極可慮也且道路站數里數太遠云然否在學曰站里數稍遠云矣敎榮輔曰寧邊邑瘼從當問之矣今日直爲入來耶榮輔曰歷見臣父而詣闕矣上曰左承旨入侍出榻敎賤臣承命出傳行左承旨洪仁浩進伏民始曰道路地名村名定出然後當載諸兵曹節目中矣上曰今番路由萬安峴而此是六臣祠後麓耶在學曰然矣上曰平安道年事大體何如榮輔曰七月以前大是豐徵而今則僅得免歉矣上曰何爲而前日大豐徵者到今僅免歉荒也榮輔曰七月念間爲凄風冷雨所損加之以早霜故如是云矣上曰旣幸免歉則還穀捧納時似無難捧之慮榮輔曰是則似然矣在學曰陽川間浦初則以木橋爲之事議定而其在十分愼重之道不如舟橋之平廣無慮故以四隻船造成爲橋矣上曰舟橋造成時人力尤倍於結船時耶民始曰鋪板時多入人力矣上曰舟子之在下流而不入於舟橋者不待分付自可退去耶民始曰此則渠自任退矣上曰今日政差出之忠淸水使卽爲肅謝事分付賤臣承命出傳民始曰禁御兩營留營權察將臣每當行幸之時有下敎則以時巡察宮墻諸處而如無下敎則不敢擅離云今番則何以爲之乎上曰此後輪夜時或爲之不待下敎之意分付可也出擧條民始曰取考外營節目則軍兵聚待於普通川而此與園所古西門外前路隔遠似有未及周旋之慮外營軍兵則直詣園所齋室外環衛以待則以爲更好故敢此仰達矣上曰依爲之兵曹節目改付標外使處撥馬知委可也出擧條上曰每年擧動時笏記自本營每每修啓而今番何其遲滯修入也民始曰此則監官與書吏修正不經提調大將之眼故臣則未得見之矣上曰此亦不成說矣民始曰此後則餉色書吏與監官修正來現於提調大將然後入啓之意分付乎上曰依此爲之也敎益運曰軍士房今番亦爲笏記持去也命書榻敎曰加出假注書吳泰曾改差李允謙差下曺錫中改差李弘謙差下仍命退諸臣以次退出
정조 21년
行都承旨趙鎭寬齋宿行左承旨洪仁浩齋宿行右承旨李益運齋直行左副承旨金履翼齋直右副承旨李勉兢齋宿同副承旨宋銓齋宿注書柳遠鳴病一員未差假注書洪樂浚齋宿曺錫中齋直事變假注書許珩齋宿
정조 21년
傳于金履翼曰禮房承旨馳詣宗廟永寧殿永禧殿景慕宮奉審摘奸左承旨馳詣受香所奉審摘奸以來
정조 21년
洪仁浩啓曰有司堂上趙鎭寬李書九京畿監司李在學依下敎來待矣傳曰入侍
정조 21년
傳于金履翼曰今夜眞殿行禮時人定前先詣齋所時至行禮齋宿處所內閣爲之行幸出宮門門路亦以萬寧門爲之
정조 21년
傳于李勉兢曰箚批雖示慨意伊後政府習儀舟橋調馬皆不進參云過矣卿須安心視事事遣史官傳諭于右議政
정조 21년
傳于李益運曰前假注書曺錫中仍察廳任
정조 21년
李益運以兵曹言啓曰卽見水原留守徐有隣移文則外營步軍五哨別將權領直詣園所齋室外環衛馬軍聚待信地更無區別知委詳細回移云矣取考臣曹啓下節目則別軍官培養峙舊路親軍衛上柳川結陣事磨鍊矣依節目各其信地聚待而十八日回鑾時外營軍兵頭局相連作行之意撥馬知委何如傳曰允
정조 21년
洪仁浩以扈衛廳留都大臣領敦寧府事金履素言啓曰臣承命留都一依兵曹啓下事目率領扈衛軍官軍士今日申時量結陣扈衛而軍官則分兩番擧行之意敢啓傳曰知道
정조 21년
洪仁浩以扈衛廳留都大臣言啓曰明日大駕擧動後都城各門初昏時閉門啓東時開門事及權閉都城門還宮日量宜預開觀光士民弛禁事自兵曹啓下矣城門旣已早閉晩開則巡邏亦當早發而晩罷待南山擧烽火發巡趁啓東時撤還此意令漢城府知委各部使閭巷人俾各知悉亦爲分付於留都營門及左右捕廳左右巡廳何如傳曰允
정조 21년
李益運以訓鍊都監言啓曰本局從事官四員內金近淳以全羅道京試官出去李周憲戶曹入直申大有金載恒俱爲差祭今日省記無以推移依例以把摠代直之意敢啓傳曰知道
정조 21년
洪仁浩以備邊司言啓曰卽見黃海監司李義駿狀啓則備陳道內被災邑民情仍以爲其所奠接撫恤之道固當不容少緩被災防里中還穀分三等分數停退則國穀不至過縮爲惠實多若其全一界川浦落覆沙等處田災略略給災俾免白徵之冤則足爲一分救濟之道而係是格外恩典不敢仰請至於殷栗長連兩邑被災尤酷之面里身布還穀量宜蠲減庶爲目下慰接之道殷栗縣監金熙采志則誠勤姑乏經歷長連縣監曺允彦姿雖醇謹短於才諝敗局救災之策有難責效道內或他近道守宰中以著聲績有器局者相換事竝請令廟堂稟處矣民事固不可緩災邑之政尤當預爲之講究則無論糴政災政與身布等事孰非道臣商度究思仰聞朝廷者而凡事皆有體段年分狀啓時條列備陳或消詳分數別具狀聞皆無緩不及之慮而過去擧似便沒下落揆以事體極爲未安該道臣從重推考殷栗縣監金熙采長連縣監曺允彦相換他邑事前因下敎旣有諸道許換之例依狀請令該道卽爲相換促令赴任何如傳曰允豈待道臣之言乎欲以繡衣下送向筵有下敎於卿等者此意令道伯知悉亦令各其守宰知此則民情當有所恃矣
정조 21년
吏曹口傳政事長連縣監曺允彦永平縣令李洛秀相換殷栗縣監金熙采安峽縣監元在明相換
정조 21년
丁巳八月十四日辰時上御重熙堂軍士房入侍時行右承旨李益運假注書曺錫中記事官吳泰曾金履永京畿監司李在學以次進伏上曰畿伯何時出去耶在學曰夕間出往江頭矣上曰有司堂上皆入來乎益運曰皆入來矣上曰有司堂上入侍賤臣承命出與都承旨趙鎭寬行護軍李書九偕入進伏上曰都承旨今日則不必往泮宮矣鎭寬曰鄕儒生訖講尙未過半云矣上曰先朝甲寅年行幸時擧條及日記都承旨出去考出近例如楊州等邑已施之恩典竝與畿營謄錄而考出有司堂上詳細講磨待下詢陳對可也上曰金浦還穀多少幾許在學曰數不甚多矣上曰富平仁川等邑摠廳還穀有之耶在學曰有之矣各邑弊瘼問之則皆以摠還及舊初不爲言而亦難一竝除給矣上曰今春始興民言亦如此矣上曰如有邑弊之可達者與各邑守令爛漫商議待下詢陳對而此意亦言及於守令好矣差使員及地方官入參祭班事今春有所分付今亦依此爲之耶先朝明陵行幸時各陵獻官竝爲合班近來則不然上京者猶令參擧對班聯況陵園行幸時祭班乎今番預爲分付俾各知此意可也上曰擊錚禁止事其果分付沿路耶在學曰另加申飭而大抵旣許捧上言則又何可擊錚乎所當嚴禁矣上曰申聞鼓則中國亦有之而擊錚之法我國獨有之矣仍命退出在學鎭寬先退上曰兵曹正郞呂駿永俄令來待矣使之入侍柳遠鳴具得魯亦令入侍賤臣承命出傳與之偕入上敎駿永曰今年不必如昨年自鷗浦至華城只爲廉察而如無標等犯者十分分明然後捉治復命於華城可也至於先詣者雖無標亦不可捉矣益運曰以年年下往之故各司下屬無不知面恐難藏蹤矣上曰知之亦好何必捉得而爲能事耶人皆知之不犯於法則是爲一道矣上敎履永曰爾則廉察沿路邑弊民情至於鷗浦具得魯則自鷗浦至華城廉察而皆復命於華城也上敎遠鳴曰鎭安尉墓在安山輦路至近處云故當爲致祭爾其先往山下而錦陽尉卽鎭安同壻其家奉祀孫誰耶亦令來待於其山下之意爾其出傳鈴平尉亦有子孫耶亦爲出去詳問以奏上敎書九曰朗原君爲卿幾代祖而墳山在何處書九曰於臣爲五代祖而墓在楊州矣上曰新豐之墓在沿路耶亦詳問也上曰嶺南旱災邑民情何如云耶以道啓觀之猶不至孔酷者然何也書九曰狀啓則言其大體而抵臣私書以爲無異甲寅云矣上曰賑濟之道當如何之耶書九曰抄戶等事早卽爲之然後似好矣上曰初十日次對旣未爲之未聞廟堂之言果如何爲計耶書九曰抄戶之法雖好而權在於下守令亦難一一親審旣非自前於應行之例諸議皆以爲不能無弊而大抵雖無朝令守令各自善爲之則好矣上曰卿退議於大臣而以私書問於該道臣好矣仍竝命退諸臣以次退出
정조 21년
丁巳八月十四日戌時上御摛文院齋宿時行都承旨趙鎭寬行左承旨洪仁浩行右承旨李益運行左副承旨金履翼右副承旨李勉兢同副承旨宋銓假注書洪樂浚曺錫中記注官金良倜記事官吳泰曾以次侍立上命仁浩入侍呼寫章陵親祭文訖上曰祭文使香室精書初嚴時奉于香亭本草送于內閣可也上曰長連縣監殷栗縣監相換事依狀請施行令該曹口傳擧行仍令除朝辭赴任出榻敎仍命退出承史以次權退
정조 21년
行都承旨趙鎭寬隨駕宿行左承旨洪仁浩隨駕宿行右承旨李益運隨駕直行左副承旨金履翼隨駕宿右副承旨李勉兢隨駕宿同副承旨未差假承旨申耆守宮直金啓洛守宮直注書柳遠鳴病一員未差假注書洪樂俊隨駕宿曺錫中隨駕直事變假注書許珩守宮直
정조 21년
藥房提調李時秀副提調金履翼啓曰移次淸齋勞動亦多伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 21년
大駕詣陽川縣行宮後內閣政院玉堂藥房口傳問安答曰知道
정조 21년
大駕詣章陵入齋室後內閣政院玉堂口傳問安答曰知道
정조 21년
大駕詣金浦郡行宮宿所後內閣政院玉堂藥房朝廷二品以上六曹堂上大司諫口傳問安答曰知道
정조 21년
李勉兢啓曰百官稟旨就次傳曰知道十四行十三字刀割
정조 21년
承旨前望單子李海愚落點十一行八字刀割
정조 21년
承旨前望單子入之尹致性宋銓落點四十行十三字刀割
정조 21년
兵曹口傳政事副護軍宋銓
정조 21년
李益運以兵曹言啓曰本曹參知尹致性移配承旨矣侍衛不可不備令該曹口傳差出以爲備員侍衛之地何如傳曰允
정조 21년
吏曹口傳政事以南公轍爲兵曹參知行大司成單趙鎭寬章陵參奉單具圭錫
정조 21년
兵曹口傳政護軍李益運金履翼副司果韓百衍
정조 21년
吏曹口傳政行都承旨趙鎭寬行右承旨金履翼仍任事承傳十一行四字刀割
정조 21년
章陵親祭時亞獻官右議政李秉模終獻官光恩副尉金箕性贊禮禮曹判書李時秀陵司令洪執禮執義李基讓執樽副修撰韓致應大祝副司果沈象奎祝史兵曹正郞趙得永齋郞吏曹佐郞金和鍾贊者引儀尹夔欽謁者引儀崔日運贊引兼引儀金樂敏監察柳相穆
정조 21년
行都承旨趙鎭寬隨駕宿行左承旨洪仁浩隨駕宿行右承旨李益運隨駕直行左副承旨金履翼隨駕宿右副承旨李勉兢隨駕直同副承旨未差假承旨申耆守宮直金啓洛守宮直注書柳遠鳴病一員未差假注書洪樂浚隨駕宿曺錫中隨駕直事變假注書許珩守直宮
정조 21년
上在安山郡行宮停常參經筵
정조 21년
大駕詣富平府行宮後內閣政院玉堂藥房口傳問安答曰知道
정조 21년
大駕詣愍懷墓親祭罷後內閣政院玉堂藥房問安答曰知道
정조 21년
大駕詣安山郡行宮後內閣政院玉堂藥房朝廷二品以上六曹堂上大司諫宗親儀賓口傳問安答曰知道九行刀割
정조 21년
行都承旨趙鎭寬隨駕宿行左承旨洪仁浩隨駕宿行右承旨李益運隨駕直行左副承旨金履翼隨駕直右副承旨李勉兢隨駕宿同副承旨李基讓未肅拜假承旨申耆守宮直金啓洛守宮直注書柳遠鳴病一員未差假注書具得魯隨駕直曺錫中隨駕直事變假注書許珩守宮直
정조 21년
大駕詣顯隆園入齋室後內閣政院玉堂藥房朝廷二品以上六曹堂上大司諫宗親儀賓口傳問安答曰知道
정조 21년
顯隆園親祭罷後內閣政院玉堂藥房朝廷二品以上六曹堂上大司諫宗親儀賓口傳問安答曰知道
정조 21년
大駕詣華城入行宮後內閣政院玉堂藥房朝廷二品以上大司諫宗親儀賓口傳問安答曰知道
정조 21년
承旨前望單子入之李基讓落點
정조 21년
以同副承旨李基讓牌不進罷職傳旨傳于李勉兢曰只推更爲牌招
정조 21년
金履翼以兵曹言啓曰華城四大門南北甕城門及南暗門鎖鑰開金限回鑾間依都城門放鑰例自臣曹擧行之意敢啓傳曰知道
정조 21년
副校理洪樂游副修撰韓致應箚曰伏以我聖上憧憧爲民之念孰不欽仰奉揚而每當行幸之時凡係省民弊蠲民力之道靡不用極前後飭敎可等申嚴至有分遣繡衣考察貽弊之擧其在爲道臣守令之道固當仰體聖念俯察民隱凡諸用民力之節俾絶一毫爲弊之端固所當然而以今番沿路所見驗之則或莽蒼之地迤爲一舍之程或捿徑之路繞出曠邈之野由是之故道里之遠近太懸輦路之排站太長以致昨日輿衛之行至有侵夜迂回之境此而悚悶已不勝言而且彼小民治道之際畚鍤之勞曠日之費其當如何事之寒心莫此爲甚臣等謂昨冬治道時當該道臣守令査出捧現告竝施譴削之典斷不可已也取進止答曰省箚具悉富平站之於安山名雖四十里實則幾倍當該道臣地方官勘罪事依施
정조 21년
顯隆園親祭時亞獻官左議政蔡濟恭終獻官光恩副尉金箕性贊禮禮曹判書李時秀大祝副司果沈象奎園司令金履銈執禮執義李基讓祝史副校理洪樂游齋郞副修撰韓致應贊者引儀尹夔欽謁者引儀崔日運贊引兼引儀金樂敏祭監監察柳相穆
정조 21년
丁巳八月十七日寅時上詣顯隆園親祭仍詣華城行宮擧動入侍時行都承旨趙鎭寬行左承旨洪仁浩行右承旨李益運行左副承旨金履翼右副承旨李勉兢假注書洪樂浚曺錫中記注官金良倜記事官吳泰曾二提學沈煥之直提學李晩秀原任直提學徐龍輔原任直閣徐榮輔金祖淳南公轍檢校待敎沈象奎等以次隨駕鼓三嚴通禮跪啓外辦上御安山行宮命益運入侍上曰有限數里植炬之命而今日風勢如此當差晩動駕植炬置之事分付畿營敎宣傳官曰先後廂各其信地作行壯勇大將率京軍二哨駕前別抄頭局作行到鷗浦作門及路上留駐依節目爲之詣園所時御營大將留在中路分路處照檢分路先廂步軍屬之壯勇陣入送馬軍則令將領率領前進於前路禁軍別將亦由外路往待於信地御將仍留待後廂步軍入來從便隨後入來還領本陣步軍命書傳敎曰雖以國體處分卿之本心出於苦心傳旨特爲還收乃傳命召今欲進詣園所卽爲入來參班事遣史官傳諭于右相寅初三刻三吹後上具軍服御駕轎出安山郡門至五里程駐蹕招入邑中父老下詢疾苦民人等曰近値豐歲民皆樂生而但以豐登之故壬寅丙午條舊還皆爲捧納則其數至於千餘石此雖民間當納之物而不能無難捧之患矣上曰竝當有善處之道爾等退去好在也上敎益運曰安山諸處致祭傳敎當書下擧行凡節預爲分付於地方官又敎曰注書柳遠鳴祗迎於安山云使之待令於鷗浦大駕至長長峴駐蹕少憇樂浚傳諭於右議政回來上曰書啓以草本入之上覽訖敎曰畿營沁都之尙無所報可謂不善爲矣啓語中失性等語雖是大臣自引之語而不必如是此句語則往復改之好矣上乘馬進發到鷗浦御幕次命蛟龍旗以下各差備侍衛路上留住駕前駕後先往御將留住處聽其指揮從間路先到信地不待號令下馬喫飯以待命華城留守徐有隣壯勇使鄭民始進前民始曰連日勞動之餘風氣不佳聖體若何上曰一樣矣上曰壯勇使爲後廂先詣於分路所御將先往華城路敎有隣曰今日詣園所後日勢似未晩軍兵之勞不可不念欲仍詣華城行宮如何有隣曰日勢則無慮而今日入抵華城則非但軍兵之休息事多有便好矣益運曰右相還納命召矣上命書傳諭仍敎曰送兼史往傳兼春秋金珍恪承命出上命書傳敎曰昇平府院君金瑬攀附之功經濟之策蔚然爲中興名臣聞其墓在於是邑云遣承旨致祭祭文親撰以下又命書傳敎曰身居肺腑之親密贊我聖祖一初淸明之化傑然爲國柱石其立朝事功之塗人耳目者卽餘事西平府院君韓俊謙檜山府夫人黃氏墓遣承旨致祭又命書傳敎曰我朝固多賢國舅而文章功業之盛未有如新豐追惟崇陵御筆神道之盛跡一倍愴想故府院君張維永嘉府夫人金氏墓遣承旨致祭故判書張善徵一體侑之又命書傳敎曰貞安翁主貞正翁主俱是章陵同氣貞安與錦陽貞正與晉安同岡展謁本陵又過此地事若不偶竝以親撰侑祠遣內侍致祭又命書傳敎曰雅操今日未易多得內閣直提學李晩秀馳省故左議政李福源墓仍爲致祭又命書傳敎曰愼嬪墓距府治五里而近云遣內侍致祭又命書傳敎曰人臣遭逢從古何限而邂逅遇巷未有盛於故參贊丘從直立賢無方之聖德尙今莊誦向年以落仕最久人調用嗣孫泰垕矣今其墓不遠於是地云特爲遣官致祭祭文令知製敎製進命進水剌賜諸臣飯少頃乘馬進發到新音川下馬少憇由火巢界取古西門路命先後廂軍兵竝由外路先詣各其信地承史閣臣引儀通禮及祭官外百官皆先詣大路御前前排挾馬挾輦軍若干名外俱由外路先往內營鄕軍三哨先送古西門外把守外營鄕軍三哨草峯文侍郞大皇橋前路一哨式把守大駕到古西門內左議政蔡濟恭業已先詣祗迎於路左上命入侍濟恭進前問候曰連日勞動聖體若何上曰一樣矣卿亦好來否濟恭曰臣則少無憊損之節而俄者祗迎時自不覺瞻望天顔已切欣喜之忱矣上曰昨日事聞之否濟恭曰朝紙尙未得見矣上曰如此如此矣濟恭曰萬萬驚心矣上曰此非長語之地矣仍進詣園所戶曹判書金華鎭祗迎於路次上命進前敎曰老人好來無恙否華鎭曰善爲下來矣上入御齋室命戶曹判書入侍仁浩與華鎭進伏上敎華鎭曰卿留此數日果已周覽局內乎華鎭曰然矣上曰卿於年久後見之局內樹木比前何如華鎭曰甚爲茂密而內外花樹尤爲叢蔚矣上曰左相參班後從便先詣祗迎於行宮之意遣史官傳諭樂浚承命往傳仁浩曰假注書具得魯檢閱金履永今已入來復命其間權察注書洪樂浚當自此還送耶上曰使之隨駕可也少頃上改具翼善冠黲袍烏帶御小輿詣紅箭門外降輿禮曹判書李時秀前導以入命承旨二人翰注外皆令退待亞獻官左議政蔡濟恭終獻官光恩副尉金箕性大祝副司果沈象奎園司令金履銈執禮執義李基讓祝史副校理洪樂游齋郞副修撰韓致應贊者引儀尹夔欽謁者引儀崔日運贊引兼引儀金樂敏祭監監察柳相穆以次入就位上詣版位行再拜禮初獻禮都承旨趙鎭寬將奉罏未及入來上曰李基讓爲承旨先奉罏後謝恩榻敎則行禮後書出也謁者引亞獻官行亞獻禮終獻官行終獻禮如儀禮畢亞獻官以下皆出上詣園上奉審園令任希厚前導上曰園官有子否希厚曰有二子矣奉審訖詣小次命進水剌宣閣臣承史飯命煥之與象奎奉審奉安閣命書榻敎曰園官內下筒介各一部賜給守僕守護軍宗守僕等令該曹考例施賞命書傳敎曰今詣園所而日勢尙未晩軍兵露處之弊宜念今日當宿華城以此分付少頃步出紅箭門外乘馬進發命壯勇外使率親軍衛別軍官爲先廂之先廂內使率善騎隊外使陣尾局作行御將率馬兵內使尾局作行竝爲先廂兵曹判書率鄕軍二哨爲後廂禁軍別將率其餘京鄕步軍與本陣禁軍亦爲後廂壯勇衛及駕前駕後輪次翼隊侍衛大駕到鵲峴駐蹕池邊命御將及內外使入侍敎曰疏鑿斯池貯之以水則灌漑之利顧不多歟有隣曰非但民蒙灌漑之利此爲園所水口則亦似有符於堪輿之理矣上曰周回當爲幾何心泰曰爲八百餘尺而不下富平斗登坰矣上命安城郡守曺允植曰是役若不與今番驪州陵役相値則其成豈拖至今日耶此後植木時善爲之也上曰御將先往而後廂則兵判都領也上曰兵判旣進前不必以令旗分付親承下敎出去擧行也仍取龍珠寺後路命承旨閣臣數人及翰注外皆先詣於萬年堤以待先後廂及各項侍衛勿爲留駐依前徐徐作行大駕詣城隍山後峯下馬少憇還乘馬出安寧里後路入八達門由左右軍營前路新豐樓入左翊門中陽門上下馬御壯南軒內外使以下竝以次參現命領軍未及入來將領司命除之參現訖上曰今日則承史諸臣早退休息也閉門以下節次依例擧行承史侍衛權退
정조 21년
行都承旨趙鎭寬隨駕宿行左承旨洪仁浩隨駕直行右承旨李益運隨駕直行左副承旨金履翼隨駕宿右副承旨李勉兢隨駕宿同副承旨李基讓隨駕宿假承旨申耆守宮直金啓洛守宮直注書柳遠鳴病一員未差假注書具得魯隨駕宿曺錫中隨駕直事變假注書許珩守宮直
정조 21년
李基讓啓曰行大司憲宋煥箕在外掌令玄重祚朴道翔持平申溆留都持平朴宗京未肅拜執義未差監察茶時之意敢啓傳曰知道
정조 21년
洪仁浩啓曰卽者議政府錄事來言右議政李秉模以爲罪負至重不敢抗顔於陪班義分都虧轉益惶懍席藁郡獄之外恭俟鈇鉞之誅云仍納命召何以爲之敢稟傳曰安心參班事更遣史官傳諭仍傳命召
정조 21년
洪仁浩啓曰卽者議政府錄事來言右議政李秉模以爲連伏奉還傳命召之命有不敢仍處遠地進伏華城府獄之外恭俟嚴誅云仍納命召何以爲之敢稟傳曰伊時處分出於曲爲卿俾有節拍使所執伸而兼欲使國綱伸也旋卽收還之後在卿綽有依據在公亦甚便圓尙此逡巡者甚非所望於卿安心勿待命卽爲參班事遣史官傳諭仍傳命召
정조 21년
假注書具得魯書啓臣敬奉聖敎馳往傳諭于右議政李秉模華城府獄待命所則以爲臣雖無狀粗識義分豈敢以日前處分爲一毫自引之端而伏況今下恩批至敎以成其節拍又諭以伸其執守臣抱此聖言雖卽日溝壑萬萬無餘憾矣第臣却顧逡巡終不敢爲抗顔周行之計實有所不獲已者存焉謹當以戴罪從事之例隨蹕路之塵於陪扈之外進伏郊坰冒入文字略暴危苦之情云矣敢啓傳于洪仁浩曰卿何如彼乎不獲已云者必謂未徹之臺言而此等處雖使古之大臣當之受以爲謝之不暇設欲一番陳箚陪扈義重還宮以前決非卿言私之時待卿承膺還宮此意更爲傳諭
정조 21년
假注書具得魯書啓臣敬奉聖敎馳往傳諭于議政府右議政李秉模所住處則以爲深夜宣批仰貽酬應已是臣罪上添罪而至於末段之敎有萬萬不敢承聞者驚惶震懍無以自定惟有顚倒參班之不暇更何仰達云矣敢啓傳于洪仁浩曰知道
정조 21년
洪仁浩以壯勇外營言啓曰謹奉傳敎宗廟守僕李昌彬景慕宮守僕安孝達香室守僕金斗樞本園守僕金在勤等四人書員金元浹等二人守護軍崔克純等五十名各木一疋庫直金漢濟案山直禹順泰等七十名各布一疋自外整理所依定例分等施賞之意敢啓傳曰知道
정조 21년
行都承旨趙鎭寬坐行左承旨洪仁浩坐行右承旨李益運坐直行左副承旨金履翼坐右副承旨李勉兢坐同副承旨李基讓坐直注書柳遠鳴病一員未差假注書具得魯仕曺錫中仕直事變假注書許珩仕
정조 21년
王大妃殿惠慶宮遣承史問安答曰知道
정조 21년
大駕詣始興入行宮後內閣政院玉堂藥房口傳問安答曰知道
정조 21년
還宮後大殿王大妃殿惠慶宮中宮殿內閣政院玉堂藥房朝廷二品以上六曹堂上宗親儀賓口傳問安答曰知道
정조 21년
洪仁浩啓曰行大司憲宋煥箕在外掌令玄重祚朴道翔持平申溆留都持平朴宗京未肅拜執義未差監察茶時之意敢啓傳曰知道
정조 21년
傳于洪仁浩曰今下上言二百二張各房抄啓
정조 21년
洪仁浩以壯勇外營言啓曰依下敎本營隨駕將官將校馬步軍兵等處犒饋之意敢啓傳曰知道
정조 21년
李益運以壯勇營言啓曰依下敎自富平至安山間本營隨駕將校軍兵等處饒氣次分給之意敢啓傳曰知道
정조 21년
李益運以兵曹言啓曰依下敎頭目近仗軍士車聖得嚴棍十五度之意敢啓傳曰知道
정조 21년
李益運以兵曹言啓曰今八月十七日武臣堂上朔試射日次而動駕相値不得爲之之意敢啓傳曰知道
정조 21년
李益運以兵曹言啓曰依下敎隨駕禁軍及駕後禁軍武藝別監內吹近仗軍士標下軍兵等處療氣債分給之意敢啓傳曰知道
정조 21년
李益運以舟橋司言啓曰舟橋自今日撤排之意敢啓傳曰知道
정조 21년
李益運以訓鍊都監言啓曰依下敎今番行幸時自崇禮門至津頭駕後待令本局吹打手崔宗瑞等四十一名處各木綿一疋施賞之意敢啓傳曰知道
정조 21년
李益運以御營廳言啓曰依下敎考喧羅將千龍大等九名各決棍十度之意敢啓傳曰知道
정조 21년
李益運以御營廳言啓曰依下敎隨駕駕前別抄本廳將校軍兵及訓局馬步軍兵等處饒氣債分給之意敢啓傳曰知道
정조 21년
李勉兢以義禁府言啓曰京畿監司李在學狀啓內忠州營將洪采疇爲先罷黜其罪狀令攸司稟處事啓下矣洪采疇時在任所依例發遣府書吏交代後拿來如何傳曰允
정조 21년
李勉兢以義禁府言啓曰忠淸監司韓用和狀啓內藍浦縣監尹愭前縣監權襈等罪狀竝令攸司稟處事啓下矣權襈今方待命拿囚尹愭時在任所云依例發遣府羅將拿來何如傳曰允
정조 21년
丁巳八月十九日卯時上自華城府還宮擧動入侍時行都承旨趙鎭寬行左承旨洪仁浩行右承旨李益運行左副承旨金履翼右副承旨李勉兢同副承旨李基讓假注書具得魯曺錫中記事官吳泰曾金履永二提學沈煥之直提學李晩秀原任直提學徐龍輔原任直閣徐榮輔金祖淳南公轍檢校待敎沈象奎原任待敎李存秀以次隨駕上御華城行宮命御營大將率馬軍壯勇大將率禁軍善騎隊爲先廂訓局步軍二哨壯勇營京軍二哨初吹前各其將領率領從便先詣始興喫飯後始爲成陣環衛於各其信地禁軍別將率壯營鄕軍三哨訓局步軍一哨爲後廂挾輩三十名除留追後隨來其餘先爲往待於始興命益運入侍命書傳敎曰今番行幸程道名雖二百里其實三百里有餘而軍兵之勞苦可謂初有先後廂京軍門馬步軍還宮試射放以爲慰悅之地事令各該將臣曉諭後仍令勞問上曰左右相入侍事遣史官傳諭出榻敎賤臣承命出與左議政蔡濟恭右議政李秉模偕入進伏上曰戶判入侍賤臣承命出與戶曹判書金華鎭偕入進伏濟恭等曰多日勞動聖體若何上曰一樣矣今將還發而必欲趁未暮還宮甚覺豁然矣卿則何時當還濟恭曰下情必欲隨駕而萬無自力之望雖數日之間甚覺悵慕矣上曰戶判亦欲使之落後故有此召見卿則休息一兩日還來好矣上曰右相今番事過矣卿以忠憤所激致有伊日事而予則爲卿地欲出節拍卿何過引耶秉模涕泣對曰恩敎至此今又鑾駕臨發臣於此時不敢更有所達矣上命竝退出卯初三刻三吹後上具戎服乘馬出中陽門左翊門新豐樓歷左右軍營前路出長安門至萬石渠北岸命外營大旗幟落後敎曰爾等有應受之賞格耶益運曰各給木一疋云矣上曰善爲退去大駕到遲遲臺下馬少憇分給酒饌於外營校卒之落後者大駕到始興縣微雨霏灑上入始興縣門下馬御行宮命壯勇營京軍環衛二哨解出屬之壯營大將爲先廂訓局步軍環衛二哨如前環衛仍屬禁軍別將爲後廂其餘如前作行兵曹判書李祖源進軍令至午初三刻三吹後上御駕轎出始興縣門進發到龍驤鳳翥亭御行宮命益運書傳敎曰前已致侑而輦路又過其前指點咨嗟曠感切六臣四忠祠及鷺梁書院遣承旨致祭祭文當親撰仍下御製祭文三度敎祖淳曰爾與金履永曺錫中分寫後爾其往侑也少頃上乘馬還發宣傳官啓稟升橋砲三聲又信砲一聲擂鼓鳴鑼共三通升旗擧起火一枝點鼓點旗上渡舟橋至中紅箭門招入舟橋郞廳都廳具明遠敎曰船人之一年再役勞苦甚矣卽日解送俾爲船運之地也命宣傳官一員下橋砲及落旗節次除取稟擧行以信箭解送元隨駕軍兵自江頭留陣軍兵分作先後廂大駕到舟橋北岸宣傳官稟止金上曰徑先止金宣傳官之昧例駭然矣命更鳴金大駕入崇禮門至儲慶宮洞口領府事洪樂性祗迎於路左上曰領府事入侍駕前下敎樂性進前曰展省陵園聖孝克伸多日勞動回鑾萬安下情欣喜此時聖體若何上曰好往好還矣卿於近日何以消日樂性曰昏耗日甚今則竝與消日之難而不能知矣命退出大駕至敦寧府前路命解嚴上曰留都大臣入侍領敦寧金履素進前曰四日之內往還二百餘里勞動如此聖體若何上曰一樣矣履素曰今番事萬萬驚心而路次故不敢以長語仰陳矣上曰然矣命退出大駕入敦化門進善門肅章門建陽門由保定門萬八門還內諸臣以次退出
정조 21년
行都承旨洪明浩坐行左承旨李集斗坐右承旨李肇源坐直左副承旨李相璜坐直右副承旨金達淳坐同副承旨李基讓坐注書柳遠鳴仕一員未差假注書尹命烈仕直事變假注書許珩仕
정조 21년
王大妃殿惠慶宮中宮殿內閣政院玉堂口傳問安答曰知道
정조 21년
藥房提調李時秀副提調金履翼啓曰明禋肇擧於謁陵聖孝克伸於拜園移蹕多日回鑾萬安伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 21년
李基讓啓曰來二十一日朝參日次而國忌齋戒相値頉稟之矣敢啓傳曰知道
정조 21년
李基讓啓曰大司憲宋煥箕在外執義張至冕未肅拜掌令玄重祚朴道翔持平申溆朴宗京牌招啓辭未下監察茶時之意敢啓傳曰知道
정조 21년
李基讓啓曰備邊司郞廳來言今日賓廳日次而翌日問安相値不得來會云矣敢啓傳曰知道
정조 21년
李基讓啓曰來二十一日輪對日次而國忌齋戒相値頉稟之意敢啓傳曰知道
정조 21년
傳于李基讓曰下直守令入侍
정조 21년
傳于李基讓曰獻陵順陵靖陵穆陵徽陵寧陵惠陵熟手各木一疋弘陵永陵昭寧園熟手各布一疋賞給
정조 21년
傳于李基讓曰當該考喧都事拿處
정조 21년
傳于趙鎭寬曰都承旨左承旨右承旨聞有實病許遞前望單子入之待下批牌招察任
정조 21년
承旨前望單子入之洪明浩李集斗朴載淳落點
정조 21년
承旨前望單子入之李肇源李相璜落點
정조 21년
曺錫中有頉代以尹命烈爲假注書
정조 21년
李相璜啓曰今此京外上言二百二張內一百二十五張以猥濫拔去七十七張分下各該司次捧入之意敢啓傳曰分下各司使之限內回啓
정조 21년
以宣傳官李馨秀拿處傳旨傳于李肇源曰分揀
정조 21년
有政吏批判書閔鍾顯進參判徐邁修進參議魚用謙病左副承旨李相璜進以張至冕爲執義沈煥之爲同成均崔致翼爲禮曹佐郞金明鎭爲社稷令李潢爲藍浦縣監行大司成單趙鎭寬兼掌令單洪樂游再政以李羲寅爲景慕宮令
정조 21년
兵批判書李祖源病參判柳誼病參議李文會入直進參知尹致性病右承旨李肇源進護軍金履翼副護軍李勉兢南公轍副司果閔植竝單付
정조 21년
李相璜啓曰藍浦縣監李潢當日辭朝事命下矣兩司俱未署經云除在外未署經外未肅拜呈告人員竝卽牌招以爲署經之地何如傳曰待開門牌招
정조 21년
大司諫金達淳啓曰臣以無似猥叨見職言議風采本非可擬而陵園陪扈義重冒昧承膺秪隨班聯而日昨事變出於倉卒不能慮於蒼黃之中莫以盡分於焚灼之際碎首天陛旣愧古人四字刀割全壞臣分至今追思慙憤欲死乃者堂箚論列極其嚴截穩睡之譏掃地之斥聲罪狼藉此雖與箚着指的有間名忝臺臣遭此非常顧安得晏然自居乎且況所懷批旨之還命爻周合辭聯箚之未蒙登徹尤係所無之事則臺閣之風由臣壞損者不止一二以此情踪有不可一刻抗顔於職次而行在勞動之中以私瀆擾極知猥越不能登時引罪未免晩後來避跡涉稽忽所失尤大請命遞斥臣職答曰勿辭亦勿退待
정조 21년
傳于李相璜曰關西按覈御史呂駿永牌招入侍使之當日辭朝海西水災數邑仍令審視慰諭後狀聞
정조 21년
李相璜啓曰新除授承旨朴載淳方在罷散中何以爲之敢稟傳曰勿施前望單子入之待下批牌招察任
정조 21년
李肇源啓曰副校理洪樂游以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 21년
李肇源以弘文館言啓曰臣與副校理洪樂游伴直矣纔已陳疏徑出矣上番闕直事甚未安校理李顯默宋翼孝副校理朴鍾享竝卽牌招以爲推移入直之地何如傳曰與在外及未肅拜人員許遞
정조 21년
以全羅監司李得臣狀啓玉果縣監兪漢寬身死事傳于李相璜曰令該曹口傳差出
정조 21년
吏曹口傳政事以尹秤爲玉果縣監
정조 21년
李肇源以備邊司言啓曰卽見黃海監司李義駿狀啓則以爲道內綿農遂安新溪兔山金川等若爾邑雖云稍勝本非所尙其餘諸邑一般歉荒在前如此之時軍布代納亦多已例而各樣軍布所需不經盡數代納雖不敢遽然仰請而本色責納實無其路若待年分狀啓則亦恐爲後時之慮請令廟堂稟處矣綿農雖曰失稔一道之內必有彼此優劣一道雖曰同然各營各衙門納布亦當隨其輕重參酌代給之分數以爲稟處之地而今觀狀辭但稱遂安新溪兔山金川等邑之稍勝不爲區別分數似若意在於通一道代錢而繼又以盡數代納不敢仰請爲辭以此以彼無所別白廟堂豈可替行道臣之事設欲替行何所依據而區別分數乎該道臣姑先從重推考使之參考已例消詳狀聞後稟處何如傳曰允過時則必緣吏奸嚴飭星火條列狀聞可也
정조 21년
李相璜以吏曹言啓曰今八月十六日傳曰駕過洞外象設入望而初欲遣官一拜亦可矣愍懷墓歷謁仍爲行祭該房知悉百官參班置之執事官以承旨閣臣玉堂中塡差祭文親撰展禮本墓誠罕有之擧旣拜之後宜有識意之道況其墳山在於局內年前聞其松杉亂鬱無人禁除云付之地方官修治今於歷過之時豈可空還故相文貞公姜碩期墓持此親撰祭文以侑之獻官則承旨進去依思陵例致祭同爲設行於愍懷墓行祭時其奉祀孫令該曹問名草記守衛官當窠差職守僕守護軍依例施賞事命下矣故相文貞公姜碩期奉祀孫幼學仁吉年今四十七歲而方遭故云矣敢啓傳曰然則載其名於承傳冊以爲從後收用之地可也
정조 21년
金達淳以禮曹言啓曰今此式年監試初試一所設場於本曹矣上直郞廳依例朝房直宿之意敢啓傳曰知道
정조 21년
金達淳以監試初試一所試官意啓曰儒生入場時雨傘依下敎許入之意敢啓傳曰知道
정조 21년
金達淳以監試初試二所試官意啓曰場內雨傘依下敎許入之意敢啓傳曰知道
정조 21년
李肇源以兵曹言啓曰今八月二十一日武臣賓廳講書日次而國忌齋戒相値不得爲之之意敢啓傳曰知道
정조 21년
李肇源以兵曹言啓曰今番行幸時隨駕將校軍兵各差備等犒饋依定奪以乾物分給之意敢啓傳曰知道
정조 21년
李肇源以兵曹言啓曰今番行幸時隨駕內吹螺赤十六名兼內吹十名等處依判下賞格木各一疋題給之意敢啓傳曰知道
정조 21년
李肇源以壯勇營言啓曰今番行幸時本營隨駕將校軍兵乾犒饋依定式磨鍊分給之意敢啓傳曰知道
정조 21년
李肇源以訓鍊都監言啓曰今番行幸時隨駕將校軍兵及武藝廳等犒饋依定式以乾物磨鍊分給之意敢啓傳曰知道
정조 21년
李肇源以御營廳言啓曰隨駕駕前別抄及將校軍兵等處依定奪乾犒饋磨鍊分給之意敢啓傳曰知道
정조 21년
以咸鏡監司李鼎運啓本安邊府使李太亨爲先罷黜其罪狀令攸司稟處事傳于李相璜曰退限百日事回諭
정조 21년
吏曹啓目粘連興陽幼學金德五自臣曹招問則其矣所言段上言內辭緣溯考帳籍則又爲的實是白乎乃非曾經堂下四品實職則例不得授知中樞且正二品實職比諸同知尤爲自別臣曹不敢擅便上裁何如判付啓班閥比報恩申義淸何如乎如無彼此百歲老人何論堂下四品實職乎更爲回啓爲良如敎
정조 21년
副校理洪樂游疏曰伏以臣之病母素抱貞疾恒少寧日而時當換節適添寒感委頓床笫浹旬彌留臣於伊時義重陪扈不敢言私抑情離捨旋又就直矣卽接家信則臣母病勢尙爾無減餘症益苦邀醫診藥看護無人情私轉迫按住不得而僚員見皆故番次無以推移玆不得不忙陳短章徑出禁扃伏乞聖慈俯賜鑑諒亟遞臣所帶之職以便救護旋治臣瀆擾之罪以肅朝綱不勝幸甚臣無任云云省疏具悉爾其勿辭救護
정조 21년
丁巳八月二十日辰時上御誠正閣左承旨下直守令入侍時行左承旨洪仁浩假注書具得魯記事官吳泰曾金履永茂山府使吳載珩端川府使李榏利城縣監沈尙之保寧縣監韓永逵以次進伏訖上曰來待諸臣入侍出榻敎賤臣承命出傳與壯勇大將鄭民始兵曹判書李祖源御營大將趙心泰偕入進伏訖民始曰多日動駕玉體勞動回鑾經宵聖體若何上曰一樣矣上曰吏房承旨入侍出榻敎賤臣承命出傳與左副承旨李勉兢吏曹判書閔鍾顯偕入進伏訖上敎鍾顯曰試官望若是苟簡何也鍾顯曰照訖試官不得擬望在外者亦多故排擬甚苟簡矣上曰照訖試官勿拘通擬望筒改修正以入可也鍾顯先退上敎民始祖源心泰曰試射放從近設行卿等出去考出兵曹謄錄隨駕軍校應試人抄出以入可也命仁浩書傳敎曰今番隨駕試射放同爲設行於瑞蔥臺日而試放則命官分設於洗馬坪日字待下敎爲之事分付命勉兢書傳敎曰左副右副承旨許遞前望單子入之待下批牌招察任上曰他承旨入侍出榻敎賤臣承命出傳與右承旨李益運偕入進伏訖上曰守令進前載珩榏尙之永逵以次進前奏職姓名訖上敎永逵曰爾之治績曾亦聞之矣下去善爲之命除七事仍命宣諭訖命書榻敎曰藍浦縣監待下批當日辭朝又命書榻敎曰保寧縣監當日辭朝又命榻敎曰政官牌招開政仍命退諸臣以次退出
정조 21년
丁巳八月二十日午時上御誠正閣右承旨入侍時右承旨李肇源假注書曺錫中記事官吳泰曾金履永以次進伏上曰關西御史俄令來待入侍之意分付壯勇使及兵判御將如已來待政院使之入侍賤臣承命出傳與壯勇使鄭民始兵曹判書李祖源御營大將趙心泰偕入進伏上曰俄令抄出者皆已抄出耶民始曰姑未及盡抄矣上曰如兵曹雜色軍之類皆抄入而軍兵中已受賞者拔之也民始曰本營則無落後者而或有以病落後者此則何以爲之耶上曰以犒饋實數爲之可也心泰曰鷗浦以前帳幕軍及餘軍亦多矣上曰三營門帳幕軍鄕軍以其勞故例於瑞蔥臺一番爲之矣上敎駿永曰關西事向已有下敎者今當下往而玄載默用刑一款當何如民始曰旣是朝官恐涉如何矣上曰予意則凡誣人隨其所誣之大小而用誣人之律官長姑捨雖凡民誣之以不當誣之事其罪當何如右相則以刑推爲難而左相則以爲有朝令則亦無不可道啓則以邑牒爲言而都在下去後詳究之如何其信然當待回啓處之耶民始曰用刑一款不可不待回啓爲之矣上曰律當於罪然後爲可所誣之可以反坐與否及鄕中憤薄所致與否詳細究探也駿永曰當於營下査探耶臣意則直往本邑爲之然後可以詳知而亦無許多人推捉之弊矣上曰然矣上曰海西九邑之被災亦當遣繡衣慰諭而爾旣往關西便是歷路兼爲審視而海州黃州則不入其中矣今方書下傳敎依傳敎辭意善爲慰諭也仍命書傳敎曰今番海西九邑被水處卽當差送繡衣慰諭而欲待該道狀本之區別登聞也今則道狀旣來到關西御史呂駿永兼爲審視海西被災諸邑其中窮民之無以聊活者還與布間或蠲或停仍又巡行村閭各別慰諭未及結構者嚴飭道臣守宰期於未寒前庇身上曰御史今日辭朝可也仍竝退出諸臣以次退出
정조 21년
丁巳八月二十日未時上御便殿右承旨入侍時右承旨李肇源記事官柳遠鳴記注官金良倜記事官金履永以次進伏訖上曰場中擧行之事一二所試官果有預講者乎肇源曰俄聞諸試官言則當入去相議爲之而以卯時懸題至午時後捧券爲定云矣上曰雨具之許入與否何以處之云乎肇源曰此則未及聞之矣上曰雨具許入非草記則不可擅許若値雨來則一邊許入一邊草記自是前例也今番則入場經夜雨傘不可不許入而自政院書報一二所試官以因特敎許入之意草記可也敎履永曰爾往一二所遍察場內外形止後入來可也履永承命出命退承史以次退出
정조 21년
行都承旨洪明浩坐行左承旨李集斗坐直右承旨李肇源坐左副承旨李相璜坐右副承旨金達淳坐同副承旨李基讓坐直注書柳遠鳴仕一員未差假注書尹命烈仕直事變假注書未差
정조 21년
李基讓啓曰行大司憲宋煥箕在外執義掌令二員未差監察茶時之意敢啓傳曰知道
정조 21년
金達淳啓曰來二十五日朝參日次而國忌齋戒相値頉稟之意敢啓傳曰知道
정조 21년
李相璜啓曰事變假注書許珩身病猝重勢難察任今姑改差何如傳曰允
정조 21년
李肇源啓曰新除授慶尙右兵使安橚時在忠淸水營任所而有除朝辭赴任之命矣密符則以前任忠淸水使時所佩密符仍佩諭書則安寶使院吏齎傳何如傳曰允
정조 21년
許珩改差代安敬默爲事變假注書
정조 21년
傳于李肇原曰禮兵房承旨入侍
정조 21년
金達淳啓曰在前別試射時有時原任大臣入侍之例今番則何以爲之敢稟傳曰今番則置之
정조 21년
金達淳啓曰在前別試射時有宗宰磨鍊入侍之例今番則何以爲之敢稟傳曰今番則置之
정조 21년
傳于李肇源曰陵幸隨駕試射放旣有兼設於瑞蔥臺之命試射則明日爲之處所春塘臺爲之試放則再明日洗馬坪命官爲之應試人員夥然文臣講製專經武臣試射勢難竝設此則更待下敎到記儒生講製則旣出令依初下敎竝設以此分付